Kubiliai (Biržai)

Kubiliai – kaimas Biržų rajono savivaldybėje, Rovėjos upės kairiajame krante, prie senojo Parovėjos-Papilio kelio. Kubiliai priklauso Papilio parapijai.

 Geografija 

Šalia Kubilių kaimo, kitoje Rovėjos pusėje, yra Kubilių ir Garšvių evangelikų reformatų kapinės. Kapines sudaro dvi senosios Garšvių kapinės ir naujos Kubilių kapinės, įkurtos XX a. pradžioje.

Pro Kubilių kaimą teka Kubilių upelis, kairysis Rovėjos intakas.

miniatiūra|Senoji Kubilių k. grūdų saugykla|none|220x220px

 Istorija 
kairėje|miniatiūra|Kubilių kaimas XX amžiaus pradžioje, apie 1900 m., pavaizduotas vokiškame žemėlapyje.|alt=|256x256px

Minimi nuo XVII a., buvo tuomet 16 valakų dydžio.Papilio seniūnija, Biržų rajono savivaldybės Jurgio Bielinio viešoji biblioteka. Nuoroda tikrinta 2023-07-17.

Šiandien Kubilių kaimą sudaro keli vienkiemiai. Didžioji dalis Kubilių ir aplinkinių kaimų gyventojų, vykstant kolektyvizacijai ir melioracijai, persikėlė į Papilio miestelį.

Vokiškame 1921 metais išleistame Lietuvos žemėlapyje Kubilių kaimas pavaizduotas su 26 sodybomis. Vokiški žemėlapiai buvo sudaryti pagal 1899–1900 m. carinės Rusijos žemėlapius, todėl sodybų skaičius irgi atspindi 1900 metų vaizdą. Šalia kaimo buvo vandens malūnas, senoji akmeninė Rovėjos upės užtvanka. Tarpukariu pastačius vėjo malūną, kitoje Rovėjos pusėje, vandens malūnas užsidarė. 1892 m. Kubilių k. gyventojai bendru kaimo indėliu pasistatė akmeninę grūdų saugyklą, kur buvo saugomi kaimo grūdai, kad nederliaus metais kaimas turėtų atsargų iki metų. Saugykla išlikusi iki šiol.

Prasidėjus žemės reformai, tarpukariu, dalis Kubilių kaimo išėjo į vienkiemius. XX a. 5-6 dešimtmetyje, vykstant kolektyvizacijai, beveik visi gyventojai persikėlė į Papilio miestelį ir kaimo beveik neliko.
Dabartinė Papilio užtvanka, baigta 8-am dešimtmetyje, eina kitu keliu nei senoji užtvanka, dėl to senasis kelias, matomas senuose žemėlapyje, šiais laikais nebenaudojamas.

miniatiūra|Kubilių kaimas 1926 m. Latviškame žemėlapyje|alt=
miniatiūra|Kubilių kaimas (apie 1960 m.)

 Gyventojai 

 Šaltiniai 

Kategorija:Biržų rajono savivaldybės gyvenvietės